莫辞醉,此花不与群花比。
九歌 云中君 屈原 浴兰汤兮沐芳,华采衣兮若英;灵连蜷兮既留,烂昭昭兮未央;謇将憺兮寿宫,与日月兮齐光;龙驾兮帝服,聊翱游兮周章;灵皇皇兮既降,猋远举兮云中;览冀洲兮有余,横四海兮焉穷;思夫君兮太息,极劳心兮忡忡;长恨歌(节选) 白居易 回眸一笑百媚生,六宫粉黛无颜色。
春寒赐浴华清池,温泉水滑洗凝脂。
侍儿扶起娇无力,始是新承恩泽时。
云鬓花颜金步摇,芙蓉帐暖度春宵。
浣溪沙 陆游 浴罢华清第二汤。
红绵扑粉玉肌凉。
娉婷初试藕丝裳。
凤尺裁成猩血色,螭奁熏透麝脐香。
水亭幽处捧霞觞。
麦秀两歧 和凝 凉簟铺斑竹,鸳枕并红玉。
脸莲红,眉柳绿,胸雪宜新浴。
淡黄衫子裁春,异香芬馥。
羞道教回烛,未惯双双宿。
树连枝,鱼比目,掌上腰如束。
娇娆不奈人拳,黛眉微蹙。
贺新郎 苏轼 乳燕飞华屋。
悄无人、桐阴转午,晚凉新浴。
手弄生绡白团扇,扇手一时似玉。
渐困倚、孤眠清熟。
帘外谁来推绣户
枉教人梦断瑶台曲。
又却是,风敲竹。
石榴半吐红巾蹙。
待浮花浪蕊都尽,伴君幽独。
秾艳一枝细看取,芳心千重似束。
又恐被、秋风惊绿。
若待得君来向此,花前对酒不忍触。
共粉泪,两簌簌。
减字木兰花 李纲 华清赐浴。
宝瓮温泉浇腻玉。
笑靥开时。
一骑红尘献荔枝。
明珠乍剖。
自擘轻红香满手。
锦袜罗囊。
犹瘗当年驿路旁。